rejauldu/bengali-wikipedia huggingface dataset:
মুর্তাজা হাসান চাঁদপুরী (১৮৬৮–১৯৫১) (উর্দু: ) ছিলেন একজন ভারতীয় সুন্নি ইসলামি পণ্ডিত। তিনি সুফিবাদের চিশতিয়া তরিকায় আশরাফ আলী থানভীর শিষ্য ছিলেন।   শিক্ষা  মুর্তাজা হাসান চাঁদপুরী মুহাম্মদ ইয়াকুব নানুতভির ছাত্র ছিলেন। তিনি ১৩০৪ সালে দারুল উলুম দেওবন্দ থেকে স্নাতক হন। তিনি তার সুফিবাদে শাহ রফিউদ্দীনের শিষ্য ছিলেন এবং পরবর্তিতে আশরাফ আলী থানভীর শিষ্য হন।   কর্মজীবন  মুর্তাজা হাসান চাঁদপুরী দ্বারভাঙা ও মোরাদাবাদের ইসলামি বিদ্যালয়ে দীর্ঘদিন অধ্যক্ষ হিসেবে দায়িত্ব পালন করন। পরে দারুল উলুম দেওবন্দে যোগ দেন। তিনি প্রথমে শিক্ষা বিভাগের প্রশাসনিক দায়িত্ব পালন করেন এবং পরে তাকে প্রচার বিভাগের প্রশাসনের দায়িত্ব অর্পণ করা হয়। তিনি ১৩৫০ হিজরীতে দারুল উলুম দেওবন্দ থেকে অবসর গ্রহণ করেন এবং বিজনোরের নিজ নিজ জন্মস্থান চাঁদপুরে চলে যান।  তিনি আহমদিয়া ও বেরলভিদের সাথে বিতর্ক করতেন। তার ছাত্রদের মধ্যে রয়েছেন, সুলাইমান নদভী, যিনি সিরাতুন নবী বইয়ের অন্যতম লেখক এবং শিবলি একাডেমী প্রতিষ্ঠাতা।   রচনাবলি  মুর্তাজা হাসান চাঁদপুরী প্রধানত মুহাম্মদ কাসেম নানুতুবি, রশিদ আহমেদ গাঙ্গোহি, খলিল আহমদ সাহারানপুরী এবং আশরাফ আলী থানভী প্রমূখ দেওবন্দি পণ্ডিতদের বিরুদ্ধে আহমদ রেজা খান বেরেলভীর করা অভিযোগ গুলো খন্ডন করে প্রবন্ধ ও প্রচারপত্র রচনা করতেন।  তার অধিকাংশ প্রবন্ধ সংকলিত ও প্রকাশিত হয়েছে মাজমুয়া' রাসাইল-ই-চাঁদপুরী নামে। নিজামুদ্দিন আসির আদ্রাভি তার নিম্নলিখিত রচনাবলির কথা উল্লেখ করেছেন: মির্জা'ইয়াত কা খাতমা কাদিয়ানিয়াত মে কিয়ামত খেজ ভোঁচাল মির্জা আওর মিরজাওঁ কো দরবার-ই-নাবুওয়াত সে চ্যালেঞ্জ মির্জাওঁ কি তামাম জামাতোঁ কো চ্যালেঞ্জ তেহকীক-উল-কুফর তালিম আল-খাবির ফি হাদিস ইবনে কাছির কাদিয়ানীয়োঁ সে ৭০ সাওয়ালাত সা'ইকা আসমানি বার ফিরকা কাদিয়ানী  মৃত্যু  তিনি নিজ গ্রামেই ১৯৫১ সালের ৩১ ডিসেম্বর মৃত্যুবরণ করেন। মৃত্যুর পূর্বে তিনি এক ছেলে রেখে যান, যার নাম মুহাম্মদ আনোয়ার।  আরও দেখুন   দেওবন্দি ব্যক্তিত্বের তালিকা   তথ্যসূত্র   বিষয়শ্রেণী:দেওবন্দি ব্যক্তি বিষয়শ্রেণী:দারুল উলুম দেওবন্দের প্রাক্তন শিক্ষার্থী বিষয়শ্রেণী:আশরাফ আলী থানভীর শিষ্য বিষয়শ্রেণী:জমিয়ত উলামায়ে হিন্দের ব্যক্তি বিষয়শ্রেণী:১৮৬৮-এ জন্ম বিষয়শ্রেণী:১৯৫১-এ মৃত্যু বিষয়শ্রেণী:ভারতীয় সুন্নি মুসলিম পণ্ডিত বিষয়শ্রেণী:ব্রিটিশ ভারতীয় ব্যক্তি বিষয়শ্রেণী:আহমদিয়া সমালোচক
শাহ মোহাম্মদ রুহুল কুদ্দুস বাংলাদেশ জামায়াতে ইসলামীর রাজনীতিবিদ, শিক্ষাবিদ ও খুলনা-৬ (কয়রা-পাইকগাছা) আসনের সাবেক সংসদ সদস্য।   জন্ম ও প্রাথমিক জীবন  শাহ মোহাম্মদ রুহুল কুদ্দুস খুলনা জেলার কয়রা উপজেলার আমাদি গ্রামে জন্মগ্রহণ করেন। তার পিতা মৃত মকবুল হোসেন। তিনি রাজশাহী বিশ্ববিদ্যালয় থেকে স্নাতক ও স্নাতকোত্তর ডিগ্রী অর্জন করেন।   রাজনৈতিক ও কর্মজীবন  শাহ মোহাম্মদ রুহুল কুদ্দুস বাংলাদেশ জামায়াতে ইসলামীর কেন্দ্রীয় কর্ম পরিষদের সদস্য। তিনি ১৯৬৩ সালে রাজশাহী বিশ্ববিদ্যালয়ে অধ্যায়নকালে সমগ্র পাকিস্তান ইসলামী ছাত্রসংঘের (বর্তমান ইসলামী ছাত্র শিবির) সাধারণ সম্পাদক ছিলেন। তিনি ১৯৬৮ সালে বাগেরহাটের রামপাল মহাবিদ্যালয়ের প্রতিষ্ঠাতা অধ্যক্ষ পদে যোগদিয়ে ১৯৭৯ পর্যন্ত তিনি শিক্ষকতার পেশায় ছিলেন।  তিনি ১৯৯১ সালের পঞ্চম জাতীয় সংসদ নির্বাচনে খুলনা-৬ (কয়রা-পাইকগাছা) আসন থেকে বাংলাদেশ জামায়াতে ইসলামীর মনোনয়নে প্রথমবার সাংসদ নির্বাচিত হন। এর পর ২০০১ সালের অষ্টম জাতীয় সংসদ নির্বাচনে একই আসন থেকে জামায়াতের মনোনয়নে পুনরায় সংসদ সদস্য নির্বাচিত হয়েছিলেন। জুন ১৯৯৬ সালের সপ্তম ও ২০০৮ সালের নবম জাতীয় সংসদ নির্বাচনে বাংলাদেশ আওয়ামী লীগের প্রার্থীর কাছে পরাজিত হন তিনি।   বিতর্ক  শাহ মোহাম্মদ রুহুল কুদ্দুস মুক্তিযুদ্ধকালে কেন্দ্রীয় শান্তি কমিটির সদস্য ছিলেন। তিনি ১৯৭১ সালে মুক্তিযুদ্ধ শুরু হলে তিনি বাগেরহাটে নারী ধর্ষন ও লুটতরাজের সহ মুক্তিযুদ্ধবিরোধী কর্মকাণ্ড করেন বলে অভিযোগ রয়েছে।   আরও দেখুন    পঞ্চম জাতীয় সংসদ সদস্যদের তালিকা  অষ্টম জাতীয় সংসদ সদস্যদের তালিকা   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:খুলনা জেলার রাজনীতিবিদ বিষয়শ্রেণী:বাংলাদেশী শিক্ষাবিদ বিষয়শ্রেণী:বাংলাদেশ জামায়াতে ইসলামীর রাজনীতিবিদ বিষয়শ্রেণী:রাজশাহী বিশ্ববিদ্যালয়ের প্রাক্তন শিক্ষার্থী বিষয়শ্রেণী:পঞ্চম জাতীয় সংসদ সদস্য বিষয়শ্রেণী:অষ্টম জাতীয় সংসদ সদস্য বিষয়শ্রেণী:খুলনা জেলার ব্যক্তি
লালদিঘি বাংলাদেশের চট্টগ্রাম শহরের ঐতিহ্যবাহী স্থান সমূহের অন্যতম। নগরীর জেল রোডের শেষ সীমানায় এর অবস্থান। এর একপাশে আছে আন্দরকিল্লা। এর আশেপাশে আছে জেলা পরিষদ ভবন এবং স্থানীয় ব্যাঙ্কের শাখাসমূহ। এটি চট্টগ্রাম সিটি কর্পোরেশনের ৩২ নং ওয়ার্ডের অন্তর্ভুক্ত। ১৭৬১ সালে ইস্ট ইন্ডিয়া কোম্পানি চট্টগ্রামের শাসনভার লাভ করে। সেই সময় এন্তেকালী কাছারি অর্থাৎ জমি সংক্রান্ত তহসিল অফিসে (বর্তমানে মেট্রোপলিটন পুলিশ অফিস) লাল রঙ দেয়া হয়েছিল। এটিকে লোকজন তাই “লালকুঠি” বলে চিনত। এই লাল কুঠির পুর্ব দিকে ছিল জেলখানা। এটিকে ও লাল রঙ করা হয়েছিল এবং তাই এটি “লালঘর” নামে পরিচিতি লাভ করে। এই ভবন দুটো লাল পাগড়ী পরিহিত ব্রিটিশ পাহাড়াদারেরা পাহাড়া দিত। অনেকেই মনে করেন এ কারনেই ভবনগুলোর নাম লাল ঘর এবং লাল কুঠি। লাল ঘর এবং লাল কুঠির পাশে একটা ছোট পুকুর ছিলো। চট্টগ্রামে ইংরেজ শাসনের সূচনালগ্ণে পুকুরটিকে বড় করে দিঘিতে পরিণত করা হয়। পাশেই দুটো লাল রঙের ভবন ছিল বলেই এই দিঘিটা লালদিঘি নামে পরিচিত হয়। (বাকি অংশ পড়ুন...)
রুপালী আক্তার হলেন একজন বাংলাদেশী জাতীয় নারী কাবাডি খেলোয়াড়। যিনি ২০১০ সালের এশিয়ান গেমসে ব্রোঞ্জ পদক বিজয়ী মহিলা কাবাডি দলের অংশ ছিলেন।  আরও দেখুন  বাদশা মিয়া  হেনা আক্তার  তথ্যসূত্র   বহিঃসংযোগ   Women's sports in Bangladesh   বিষয়শ্রেণী:জীবিত ব্যক্তি বিষয়শ্রেণী:২০১০ এশিয়ান গেমসের কাবাডি খেলোয়াড় বিষয়শ্রেণী:বাংলাদেশী কাবাডি খেলোয়াড় বিষয়শ্রেণী:নারী কাবাডি খেলোয়াড় বিষয়শ্রেণী:এশিয়ান গেমসে কাবাডিতে পদক বিজয়ী বিষয়শ্রেণী:২০১০ এশিয়ান গেমসের পদক বিজয়ী বিষয়শ্রেণী:২০১৪ এশিয়ান গেমসের পদক বিজয়ী
ডঃ আর. আহমেদ ডেন্টাল কলেজ ও হাসপাতাল হল ভারতের পশ্চিমবঙ্গ রাজ্যের কলকাতার শিয়ালদহে অবস্থিত একটি সরকারি ডেন্টাল কলেজ।  এটি পশ্চিমবঙ্গ স্বাস্থ্য বিজ্ঞান বিশ্ববিদ্যালয়ের সাথে অনুমোদিত এবং ডেন্টাল কাউন্সিল অফ ইন্ডিয়া কর্তৃক স্বীকৃত।  এটি বিভিন্ন বিশেষত্বে ব্যাচেলর অফ ডেন্টাল সার্জারি (BDS) এবং মাস্টার অফ ডেন্টাল সার্জারি (MDS) কোর্স   পড়ায়। থাম্ব|ডাঃ আর. আহমেদ ডেন্টাল কলেজ ও হাসপাতাল (নতুন ক্যাম্পাস) থাম্ব|ডাঃ আর. আহমেদ ডেন্টাল কলেজ ও হাসপাতাল (পুরাতন ক্যাম্পাস)   ইতিহাস  দক্ষিণ-পূর্ব এশিয়ার প্রাচীনতম কলেজগুলির মধ্যে একটি ডঃ রফিউদ্দিন আহমেদের (১৮৯০-১৯৬৫) কাছে এর অস্তিত্বের জন্য ঋণী। এই কলেজটি গত কয়েক দশক যাবত দন্তচিকিৎসা এবং অস্ত্রোপচারের ক্ষেত্রে অনেক উল্লেখযোগ্য স্নাতক তৈরি করেছে। এটি ভারতের প্রথম ডেন্টাল কলেজ। কলেজটি "ডঃ রফিউদ্দিন আহমেদ" প্রায় নিজের একার ক্ষমতাবলেই প্রতিষ্ঠিা করেছিলেন।   অফার করা কোর্স  ডঃ আর. আহমেদ ডেন্টাল কলেজে চার বছরের স্নাতক প্রোগ্রাম এবং তারপর এক বছরের ইন্টার্নশিপ করানো হয়।  সমাপ্তির পর, শিক্ষার্থীরা ব্যাচেলর অফ ডেন্টাল সার্জারি (BDS) ডিগ্রি অর্জন করেন। স্নাতকোত্তর প্রোগ্রামে মাস্টার অফ ডেন্টাল সার্জারি (MDS) ডিগ্রি অর্জনের জন্য তিন বছর সময় লাগে। নিম্নলিখিত বিশেষায়িত ক্ষেত্রে এমডিএস দেওয়া হয়:   ওরাল এবং ম্যাক্সিলোফেসিয়াল সার্জারি ।  অর্থোডন্টিক্স এবং ওরোফেসিয়াল অর্থোপেডিকস ।  রক্ষণশীল দন্তচিকিৎসা এবং এন্ডোডন্টিক্স ।  পেডোডন্টিক্স ।  পিরিয়ডন্টিক্স ।  প্রোস্টোডোনটিক্স এবং ম্যাক্সিলোফেসিয়াল প্রোস্থেসিস ।  ওরাল এবং ম্যাক্সিলোফেসিয়াল প্যাথলজি   বিভাগসমূহ    ওরাল এবং ম্যাক্সিলোফেসিয়াল সার্জারি।  অর্থোডন্টিক্স এবং ওরোফেসিয়াল অর্থোপেডিকস।  রক্ষণশীল দন্তচিকিৎসা এবং এন্ডোডন্টিক্স।  পেডোডন্টিক্স।  পিরিয়ডন্টিক্স।  জনস্বাস্থ্য দন্তচিকিৎসা।  প্রোস্টোডোনটিক্স এবং ম্যাক্সিলোফেসিয়াল প্রোস্থেসিস।  ওরাল এবং ম্যাক্সিলোফেসিয়াল প্যাথলজি এবং ওরাল মাইক্রোবায়োলজি।  মৌখিক চিকিৎসা এবং রেডিওলজি   পরিকাঠামো  প্রতিষ্ঠানটিতে ২০০ টিরও বেশি ডেন্টাল চেয়ারের সুবিধা রয়েছে। ইনস্টিটিউটটি দুটি ক্যাম্পাসে বিভক্ত: নতুন ক্যাম্পাস এবং পুরাতন ক্যাম্পাস। নতুন এবং পুরাতন ক্যাম্পাসগুলিতে প্রাক-ক্লিনিক্যাল এবং ক্লিনিক্যাল উভয় দিকের জন্য স্নাতক এবং স্নাতকোত্তর প্রশিক্ষণ দেওয়া হয়। এনআরএস মেডিকেল কলেজে চিকিৎসা বিষয়ে প্রশিক্ষণের জন্য ক্লিনিক্যাল সুবিধা রয়েছে।  হোস্টেল সুবিধা:  ছেলে এবং মেয়েদের জন্য ভিন্ন হোস্টেলের সুবিধা রয়েছে।   ছেলেদের হোস্টেলের সুপারিনটেনডেন্ট: ডাঃ। শুভজিৎ সাহা  গার্লস হোস্টেল সুপারিনটেনডেন্ট: ডঃ মেহেন্দি তিরকি   ভর্তি  প্রতিষ্ঠানটি প্রতি বছর NBE (জাতীয় পরীক্ষা বোর্ড) কর্তৃক পরিচালিত NEET MDS-এ তাদের স্কোরের ভিত্তিতে স্নাতকোত্তর শিক্ষার্থীদের ভর্তি করে।   উল্লেখযোগ্য প্রাক্তন ছাত্র    ফাতেমা জিন্নাহ, পাকিস্তানের অন্যতম প্রধান প্রতিষ্ঠাতা।   তথ্যসূত্র   বিষয়শ্রেণী:১৯২০-এ ব্রিটিশ ভারতে প্রতিষ্ঠিত বিষয়শ্রেণী:পশ্চিমবঙ্গ স্বাস্থ্যবিজ্ঞান বিশ্ববিদ্যালয়ের অধিভুক্ত বিষয়শ্রেণী:কলকাতার বিশ্ববিদ্যালয় ও কলেজ বিষয়শ্রেণী:উইকিউপাত্তে স্থানাঙ্ক আছে
ব্রিটিশ বলতে বোঝাতে পারে:   গ্রেট ব্রিটেন দ্বীপ সম্পর্কিত বস্তু বা ব্যক্তি  যুক্তরাজ্য সম্পর্কিত ব্যক্তি বা বস্তু  ব্রিটিশ জাতি, যুক্তরাজ্য, ব্রিটিশ ওভারসিজ অঞ্চল, ব্রিটিশ রাজমুকুটের নির্ভরশীল অঞ্চলের স্থানীয় বা জাতীয় বাসিন্দা  ব্রিটিশ ইংরেজি, যুক্তরাজ্যে প্রচলিত ইংরেজি ভাষা  গ্রেট ব্রিটেন রাজ্য (১৭০৭–১৮০০) সম্পর্কিত ব্যক্তি বা বস্তু  গ্রেট ব্রিটেন ও আয়ারল্যান্ড যুক্তরাজ্য (১৮০১–১৯২২) সম্পর্কিত ব্যক্তি বা বস্তু  আরও দেখুন  ব্রিটিশ দ্বীপপুঞ্জ  ব্রিটিশ দ্বীপপুঞ্জের পরিভাষা  ব্রিটিশ সাম্রাজ্য  ইংরেজ (দ্ব্যর্থতা নিরসন)
স্যার রেজিনাল্ড ফ্রেডেরিক ব্রিটেন বেনেট (জন্ম শেফিল্ড thePeerage.com ২২ জুলাই ১৯১১ - মৃত্যু লন্ডন ১৯ ডিসেম্বর ২০০০) ছিলেন একজন ইংরেজ কনজারভেটিভ পার্টির রাজনীতিবিদ, আন্তর্জাতিক ইয়টসম্যান, সাইকিয়াট্রিস্ট এবং চিত্রশিল্পী।John Barnes, Historian   শিক্ষা  বেনেট অক্সফোর্ডের উইনচেস্টার কলেজ এবং নিউ কলেজে শিক্ষিত হন।   ব্যক্তিগত জীবন  বেনেট ১৯৪৭ সালে হেনরিয়েটা ক্রেনকে বিয়ে করেন:Marriages. The Times (London, England), Friday, 12 Sep 1947; pg. 7; Issue 50864 তাদের একটি ছেলে এবং তিনটি মেয়ে ছিল।[BENNETT, Sir Reginald (Frederick Brittain), Who Was Who, A & C Black, an imprint of Bloomsbury Publishing plc, 1920–2016; online edn, Oxford University Press, 2014 ; online edn, April 2014]accessed 13 June 2017 লেডি বেনেট ২০১৮ সালে মারা যান।Lady Bennett   রাজনৈতিক পেশা  বেনেট ১৯৩৭ সালের লন্ডন কাউন্টি কাউন্সিল নির্বাচনে উলউইচ ইস্ট এবং ১৯৪৫ সালের যুক্তরাজ্যের সাধারণ নির্বাচনে সমতুল্য আসনে প্রতিদ্বন্দ্বিতা করেছিলেন, কিন্তু নির্বাচিত হননি। তিনি ১৯৫০ থেকে PARLIAMENT The Times (London, England), Thursday, 19 Apr 1951; pg. 7; Issue 51979 ১৯৭৪ সাল পর্যন্ত গোসপোর্ট এবং ফারহামের সংসদ সদস্য ছিলেন এবং সীমানা পরিবর্তনের পরে, ১৯৭৪ থেকে ১৯৭৯ সাল পর্যন্ত ফারহামের পক্ষে ছিলেন।'BENNETT, Sir Reginald (Frederick Brittain)’, Who Was Who, A & C Black, an imprint of Bloomsbury Publishing plc, 1920–2016; online edn, Oxford University Press, 2014 ; online edn, April 2014 accessed 13 June 2017 তিনি ১৯৫৬-৬৩ সালে ইয়ান ম্যাক্লিওডের সংসদীয় ব্যক্তিগত সচিব ছিলেন এবং সংসদীয় ও বৈজ্ঞানিক কমিটির ১৯৫৯-৬২ সভাপতি ছিলেন। তিনি ক্যাটারিং কমিটির চেয়ারম্যানও ছিলেন।   তথ্যসূত্র   বিষয়শ্রেণী:ব্রিটিশ ক্রীড়াবিদ-রাজনীতিবিদ বিষয়শ্রেণী:দ্বিতীয় বিশ্বযুদ্ধে রয়্যাল নেভাল ভলান্টিয়ার রিজার্ভের কর্মকর্তা বিষয়শ্রেণী:যুক্তরাজ্যের সংসদ সদস্য ১৯৭৪-১৯৭৯ বিষয়শ্রেণী:যুক্তরাজ্যের সংসদ সদস্য ১৯৭৪ বিষয়শ্রেণী:যুক্তরাজ্যের সংসদ সদস্য ১৯৭০-১৯৭৪ বিষয়শ্রেণী:যুক্তরাজ্যের সংসদ সদস্য ১৯৬৬-১৯৭০ বিষয়শ্রেণী:যুক্তরাজ্যের সংসদ সদস্য ১৯৬৪-১৯৬৬ বিষয়শ্রেণী:যুক্তরাজ্যের সংসদ সদস্য ১৯৫৯-১৯৬৪ বিষয়শ্রেণী:যুক্তরাজ্যের সংসদ সদস্য ১৯৫৫-১৯৫৯ বিষয়শ্রেণী:যুক্তরাজ্যের সংসদ সদস্য ১৯৫১-১৯৫৫ বিষয়শ্রেণী:যুক্তরাজ্যের সংসদ সদস্য ১৯৫০-১৯৫১ বিষয়শ্রেণী:ইংল্যান্ডের নির্বাচনী এলাকা থেকে রক্ষণশীল দল (যুক্তরাজ্য) এর সংসদ সদস্য বিষয়শ্রেণী:নিউ কলেজ, অক্সফোর্ডের প্রাক্তন শিক্ষার্থী বিষয়শ্রেণী:২০০০-এ মৃত্যু বিষয়শ্রেণী:১৯১১-এ জন্ম বিষয়শ্রেণী:উইনচেস্টার কলেজে শিক্ষিত ব্যক্তি
ঝাউগড়া ইউনিয়ন বাংলাদেশের ময়মনসিংহ বিভাগের জামালপুর জেলার মেলান্দহ উপজেলার একটি ইউনিয়ন।   অবস্থান ও সীমানা  ঝাউগড়া ইউনিয়ন মেলান্দহ উপজেলার একটি ইউনিয়ন। কিন্তু এই ইউনিয়ন এর অবস্থান সদর উপজেলা ঘেষে।  এই ইউনিয়ন এর পূর্ব দিকে সদর উপজেলার কেন্দুয়া ইউনিয়ন এর অবস্থান। দক্ষিণ দিকে সদর উপজেলার মেস্টা ইউনিয়ন (হাজীপুর বাজার) এর অবস্থান।   দক্ষিণ জামালপুর এর বিখ্যাত গরুর হাট গাজীপুর গরুর হাট এর অবস্থান ঝাউগড়া ইউনিয়ন এ।   ইতিহাস    প্রশাসনিক এলাকা  উল্লেখ্যযোগ্য কয়েকটি গ্রাম হচ্ছে  পূর্ব ঝাউগড়া  মধ্য ঝাউগড়া   ঝাউগড়া (দহেরপাড়)   পশ্চিম ঝাউগড়া  দক্ষিণ ঝাউগড়া (ফকিরপাড়া)  ঘটিয়া  রুহিলী   টগারচর  শেখসাদী   শেখসাদী (নয়াপাড়া)  কাপাশহাটিয়া  মানকি  পইরবাড়ী  টুপকারচর  ইন্দ্রবাড়ী  উল্লেখ্যযোগ্য কিছু মোড়ঃ মাইঠেল বাড়ী মোড়, ঈমান আলীর মোড়, আনারবাড়ী ঘাট, হাবির মোড়, কামলা হাটি(কৃষক বাজার), ডাল বেহারির মোড়, জামতলা মোড়(বাজার)।  উল্লেখ্যোগ্য কিছু বাজারঃ গাজীপুর বাজার(বিখ্যাত গরুর হাট), ঝাউগড়া বাজার, মানকী সকাল বাজার।   আয়তন ও জনসংখ্যা    শিক্ষা  শিক্ষার হার :   শিক্ষা প্রতিষ্ঠান  ১। ঝাউগড়া উচ্চ বিদ্যালয়।  ২। শামসুন নাহার জালাল উচ্চ বিদ্যালয়।  ৩। ইয়াতন জালাল উচ্চ বিদ্যালয়।  ৪। প্রশান্তি স্কুল গাজীপুর।  ৫। রাহেলা কাশেম হাফেজিয়া মাদ্রাসা।  ৬। কাপাশহাটিয়া মহিলা মাদ্রাসা।   দর্শনীয় স্থান   গান্ধী আশ্রম ( কাপাশহাটিয়া)  মুক্তি সংগ্রাম জাদুঘর( কাপাশহাটিয়া)  রৌমারী বিল টুপকারচর  ঝাউগড়া বাজার  ঝাউগড়া ঈদগাহ্ মাঠ  গাজীপুর বাজার  প্রশান্তি ঈদগাহ মাঠ( কাপাশহাটিয়া)  মাদার দহ  পুকুর  ফরিক পাড়া পবিত্র দরবার শরীফ, হাসপাতাল রোড় ডং পাড় ( ফকির পাড়া)  "রুহিলী চৌধুরী বাড়ি পুকুর"।  রুহিলী নতুন ব্রীজ।    উল্লেখযোগ্য ব্যক্তিত্ব    জনপ্রতিনিধি    বীর মুক্তিযুদ্ধা - শফিকুল ইসলাম খুকা  সাবেক চেয়ারম্যান-আঞ্জু মনোয়ারা হেনা   তথ্যসূত্র   বিষয়শ্রেণী:মেলান্দহ উপজেলার ইউনিয়ন
নিউজিল্যান্ড জাতীয় অনূর্ধ্ব-১৯ নারী ক্রিকেট দল নারী ক্রিকেটের অনূর্ধ্ব-১৯ পর্যায়ে নিউজিল্যান্ডের প্রতিনিধিত্ব করে।  বর্তমান দল ২০২২ সালের ১৩ ডিসেম্বর নিউজিল্যান্ড ২০২৩ আইসিসি অনূর্ধ্ব-১৯ নারী টি২০ বিশ্বকাপ প্রতিযোগিতার জন্য নিজেদের দল ঘোষণা করে।   ইজি শার্প (অধি.) (উই.)  অলিভিয়া অ্যান্ডারসন  অ্যানা ব্রাউনিং  অ্যাবিগেইল হটন  আন্তোনিয়া হ্যামিল্টন (উই.)  ইসাবেলা গেজ (উই.)  এমা ম্যাকলাওড  কেইলি নাইট  কেট আরউইন  কেট চ্যান্ডলার  জর্জিয়া প্লিমার  নাতাশা ওয়াকেলিন  নাতাশা কোডায়ার  পেইল লগেনবার্গ  ফ্র্যান জোনাস  ব্রিয়ার্ন ইলিং  লুইসা কটক্যাম্প  চোটের কারণে ব্রিয়ার্ন ইলিং ছিটকে গেলে দলে লুইসা কটক্যাম্পকে যোগ করা হয়। টুর্নামেন্ট শুরুর আগে ফ্র্যান জোনাসও চোটের কারণে দল থেকে ছিটকে যান, যে কারণে কেট আরউইনকে দলে নেয়া হয়।  তথ্যসূত্র  বিষয়শ্রেণী:নারী অনূর্ধ্ব-১৯ ক্রিকেট দল বিষয়শ্রেণী:আন্তর্জাতিক ক্রিকেটে নিউজিল্যান্ড বিষয়শ্রেণী:নিউজিল্যান্ডের জাতীয় ক্রীড়া দল
মেলিসা মুর (জন্ম ৭ জুন ১৯৬৮) একজন অস্ট্রেলীয় স্প্রিন্টার। তিনি ১৯৯২ গ্রীষ্মকালীন অলিম্পিকে মহিলাদের ২০০ মিটারে প্রতিদ্বন্দ্বিতা করেছিলেন।     তথ্যসূত্র    বহিঃসংযোগ   বিষয়শ্রেণী:১৯৬৮-এ জন্ম বিষয়শ্রেণী:জীবিত ব্যক্তি বিষয়শ্রেণী:অলিম্পিক নারী স্প্রিন্টার বিষয়শ্রেণী:জন্মের স্থান অনুপস্থিত (জীবিত ব্যক্তি) বিষয়শ্রেণী:অস্ট্রেলিয়ার অলিম্পিক মল্লক্রীড়াবিদ বিষয়শ্রেণী:অস্ট্রেলীয় নারী স্প্রিন্টার বিষয়শ্রেণী:১৯৯২ গ্রীষ্মকালীন অলিম্পিকে মল্লক্রীড়াবিদ (ট্র্যাক অ্যান্ড ফিল্ড) বিষয়শ্রেণী:উইকিউপাত্ত থেকে উপাত্তসহ ক্রীড়া সংযোগ ব্যবহার করা নিবন্ধ
সীতা মেনন একজন প্রাক্তন সাংবাদিক এবং Rediff.com-এর সাথে কর্মরত একজন চলচ্চিত্র সম্পাদক, তিনি পরিচালক রাজ নিদিমোরু এবং কৃষ্ণা ডিকে-এর সাথে তাঁর লেখার জীবন শুরু করেছিলেন।   প্রারম্ভিক জীবন  সীতা ছিলেন একজন সাংবাদিকের মেয়ে। তাঁর বাবা দ্য ইকোনমিক টাইমসে কাজ করতেন। সীতা লেখকদের আশেপাশে থেকে বড় হয়ে ওঠেন। তিনি টাইমস অফ ইন্ডিয়া, ফেমিনা, স্টার ইণ্ডিয়া এবং অন্যান্য বিভিন্ন ডিজিটাল মাধ্যমে কাজ করেছেন। এরপরে তিনি  রাজ ও ডিকে-র সাথে কাজ করেন।   কর্মজীবন  তিনি চলচ্চিত্র নির্মাতা রাজ নিদিমোরু এবং কৃষ্ণা ডিকে-এর সাথে তাঁদের লেখার অংশীদার, সৃজনশীল প্রযোজক এবং সৃজনশীল অংশীদার হিসাবে বিভিন্ন চলচ্চিত্রে কাজ করেছেন। এর মধ্যে ছিল তাঁদের প্রথম চলচ্চিত্র ৯৯, যার মধ্যে অভিনয় করেছেন কুনাল খেমু, বোমান ইরানি, সোহা আলী খান। শোর ইন দ্য সিটি, গো গোয়া গন, হ্যাপি এণ্ডিং এবং এ জেন্টেলম্যান-এর লেখক হিসাবে তিনি এই দুজনের সাথে কাজ চালিয়ে যান।  ২০২৪ সালে, মার্ভেল ঘোষণা করেছিল যে রাজ এবং ডিকেকে সঙ্গে নিয়ে সীতা তাঁদের হলিউড আত্মপ্রকাশ করতে এবং একটি সুপার হিরো স্ক্রিপ্ট তৈরি করতে প্রস্তুত। সীতা এই দুজনের সঙ্গে আরও কিছু প্রকল্পে কাজ করেছেন, যার মধ্যে আছে সিটাডেল: হানি বানি এবং ফরজি। তিনি ফরজি ২ লেখার সাথেও জড়িত।  সীতা রিলোডেড-এও কাজ করছেন, যেখানে প্রধান চরিত্রে অভিনয় করেছেন জ্যাকলিন ফার্নান্দেজ।   চলচ্চিত্রের তালিকা    চিত্রনাট্যকার  বছর দেখান ক্রেডিট হিসেবে মন্তব্য ২০০৯ ৯৯ হিন্দি সংলাপ / গল্প ও চিত্রনাট্য / সৃজনশীল অংশীদার ২০১১  শোর ইন দ্য সিটি সংলাপ / গল্প এবং চিত্রনাট্য ২০১৩ গো গোয়া গোন সংলাপ / গল্প এবং চিত্রনাট্য / সৃজনশীল প্রযোজক ২০১৪  হ্যাপি এণ্ডিং চিত্রনাট্য / গল্প ২০১৭ এ জেন্টেলম্যান গল্প ২০২৩ ফরজি গল্প এবং চিত্রনাট্য অ্যামাজন প্রাইম ভিডিও ২০২৩ গানস অ্যাণ্ড গুলাব গল্প এবং চিত্রনাট্য নেটফ্লিক্স সিরিজ ২০২৪ সিটাডেল: হানি বানি লেখক অ্যামাজন প্রাইম সিরিজ টিবিএ ফরজি ২ গল্প এবং চিত্রনাট্য নেটফ্লিক্স সিরিজ    তথ্যসূত্র    বহিঃসংযোগ      বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:ভারতীয় নারী চিত্রনাট্যকার বিষয়শ্রেণী:২১শ শতাব্দীর ভারতীয় নারী শিল্পী বিষয়শ্রেণী:জীবিত ব্যক্তি
উইলিয়াম ডাউডেসওয়েল উল্লেখ করতে পারে:   উইলিয়াম ডাউডেসওয়েল (শেরিফ, মৃত্যু ১৬৮৩) (মৃত্যু ১৬৮৩), ওরচেস্টারশায়ারের শেরিফ, ১৬৭৮  উইলিয়াম ডাউডেসওয়েল (রাজনীতিবিদ, জন্ম ১৬৮২) (১৬৮২-১৭২৮), টেক্সবারির এমপি, ১৭১২-১৭২২  উইলিয়াম ডাউডেসওয়েল (রাজনীতিবিদ, জন্ম ১৭২১) (১৭২১-১৭৭৫), ব্রিটিশ রাজনীতিবিদ, চ্যান্সেলর অফ দ্য এক্সচেকার, ১৭৬৫-১৭৬৬, উপরের ছেলে  উইলিয়াম ডাউডেসওয়েল (ব্রিটিশ সেনা কর্মকর্তা) (১৭৬০-১৮২৮), ব্রিটিশ সেনা জেনারেল, টেক্সবারির সংসদ সদস্য, ১৭৯২-১৭৯৭, বাহামাসের গভর্নর, ১৭৯৭-১৮০১, উপরের ছেলে  উইলিয়াম ডাউডেসওয়েল (রাজনীতিবিদ, জন্ম ১৮০৪) (১৮০৪-১৮৭০), টেক্সবারির জন্য রক্ষণশীল সংসদ সদস্য, ১৮৩৫-১৮৪৭  উইলিয়াম ডাউডেসওয়েল (রাজনীতিবিদ, জন্ম ১৮৪১) (১৮৪১-১৮৯৩), টেক্সবারির জন্য রক্ষণশীল এমপি, ১৮৬৫-১৮৬৬, এবং ওয়েস্ট ওরচেস্টারশায়ার, ১৮৬৬-১৮৭৬, উপরের ছেলে
কেনিয়া ফুটবল ফেডারেশন (; এছাড়াও সংক্ষেপে কেএফকে নামে পরিচিত) হচ্ছে কেনিয়ার ফুটবলের সর্বোচ্চ নিয়ন্ত্রক সংস্থা। এই সংস্থাটি ১৯৪৬ সালে প্রতিষ্ঠিত হয়েছে। এটি প্রতিষ্ঠার ১৪ বছর পর ফুটবলের সর্বোচ্চ সংস্থা ফিফার সদস্যপদ লাভ করে, এর পাশাপাশি প্রতিষ্ঠার ১৫ বছর পর ১৯৬১ সালে সংস্থাটি তাদের আঞ্চলিক সংস্থা ক্যাফের সদস্যপদ লাভ করে। এই সংস্থার সদর দপ্তর কেনিয়ার রাজধানী নাইরোবিতে অবস্থিত।  এই সংস্থাটি কেনিয়ার পুরুষ, নারী এবং অনূর্ধ্ব-২৩ দলের পাশাপাশি ঘরোয়া ফুটবলে কেনিয়া প্রিমিয়ার লীগ, কেনিয়া জাতীয় সুপার লীগ এবং কেনিয়া নারী প্রিমিয়ার লীগের মতো প্রতিযোগিতার সকল কার্যক্রম পরিচালনা করে। বর্তমানে কেনিয়া ফুটবল ফেডারেশনের সভাপতির দায়িত্ব পালন করছেন নিকোলাস কিথুকু এবং সাধারণ সম্পাদকের দায়িত্ব পালন করছেন ব্যারি ওটিয়েনো।  2022 সালের নভেম্বরে, কেনিয়া ফুটবল ফেডারেশনের (FKF) বিরুদ্ধে স্থগিতাদেশ প্রত্যাহার করে, স্থানীয় সরকারের দুর্নীতির সন্দেহে এটি ভেঙে দেওয়ার পরে সংস্থাটিকে পুনর্বহাল করার সিদ্ধান্তের পরে।.  কর্মকর্তা   অবস্থান  নাম সভাপতি  নিকোলাস কিথুকু সহ-সভাপতি  দরিস পেত্রা আরোকো সাধারণ সম্পাদক  ব্যারি ওটিয়েনো কোষাধ্যক্ষ  ক্রিস্টিন ওজোডে গণমাধ্যম এবং যোগাযোগ পরিচালক  ব্যারি ওটিয়েনো প্রযুক্তিগত পরিচালক  মাইকেল আমেঙ্গা ফুটসাল সমন্বয়কারী   জাতীয় দলের কোচ (পুরুষ)  ফ্রান্সিস কিমাঞ্জি জাতীয় দলের কোচ (নারী)  ডেভিড ওমা রেফারি সমন্বয়কারী    তথ্যসূত্র  বহিঃসংযোগ     ফিফা-এ কেনিয়া ফুটবল ফেডারেশন    ক্যাফ-এ কেনিয়া ফুটবল ফেডারেশন   বিষয়শ্রেণী:কেনিয়া ফুটবল ফেডারেশন বিষয়শ্রেণী:১৯৪৬-এ কেনিয়া-এ প্রতিষ্ঠিত বিষয়শ্রেণী:১৯৪৬-এ প্রতিষ্ঠিত ক্রীড়া সংস্থা বিষয়শ্রেণী:কেনিয়ার ক্রীড়া নিয়ন্ত্রণ সংস্থা বিষয়শ্রেণী:কেনিয়ার ফুটবল পরিচালনা পরিষদ বিষয়শ্রেণী:ক্যাফের সদস্য
মো. রফিকুল ইসলাম বাংলাদেশ সেনাবাহিনীর অবসরপ্রাপ্ত মেজর জেনারেল এবং বর্ডার গার্ড বাংলাদেশের (বিজিবি) সাবেক মহাপরিচালক।    কর্মজীবন  মো. রফিকুল ইসলাম ১৯৭৬ সালের ৩০ নভেম্বর বাংলাদেশ সেনাবাহিনীর সিগন্যাল কর্পসে যোগ দেন। তিনি সামরিক অপারেশন ডিরেক্টরেট (জিএসও) হিসেবে দায়িত্ব পালন করেন। তিনি সেনাপ্রধানের সহকারী ব্যক্তিগত সচিব ছিলেন।  তিনি সিগনাল ট্রেনিং স্কুল ও কলেজের কমান্ড্যান্ট ছিলেন এবং দুটি সিগন্যাল ব্যাটালিয়নের কমান্ড্যান্ট হিসাবে দায়িত্ব পালন করেন। তিনি পদাতিক ডিভিশনের কর্নেল স্টাফ হিসেবে কাজ করেন।   বাংলাদেশ সেনাবাহিনীর সদর দফতরে সিগন্যাল পরিচালক হিসেবে দায়িত্ব পালন করেন। তিনি প্রধানমন্ত্রীর কার্যালয়ে এবং সশস্ত্র বাহিনী বিভাগে অপারেশন পরিচালক হিসাবে দায়িত্ব পালন করেন। ১১ মে ২০১১ তারিখে তিনি বর্ডার গার্ডের মহাপরিচালক নিযুক্ত হন।  তিনি ২০০৯ সালের বাংলাদেশ রাইফেলসে বিদ্রোহীদের বিচার করার জন্য বর্ডার গার্ড বাংলাদেশের বিশেষ আদালত নং-৩ এর সভাপতিত্ব করেন।  তিনি বিডিআর ট্রাইব্যুনালের বিশেষ আদালত নং ৭ এর ও সভাপতিত্ব করেন।  ১ জুলাই ২০১১ তারিখে তিনি বাংলাদেশ সীমান্তরক্ষী বাহিনী থেকে বিদায় নেন। ১৪ জুলাই ২০১১ তারিখে তিনি অবসর গ্রহণ করেন।    জাতিসংঘ মিশন  ১৯৯৩ থেকে ১৯৯৪ পর্যন্ত তিনি মোজাম্বিকের জাতিসংঘের অপারেশন ডেপুটি কমান্ডার হিসাবে দায়িত্ব পালন করেন।   আরো দেখুন    চৌধুরী হাসান সারওয়ার্দী  মোহাম্মদ আতিকুর রহমান  নুরউদ্দীন খান  মো: জাহাঙ্গীর আল মুস্তাহিদুর রহমান   তথ্যসূত্র   বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:বাংলাদেশ সেনাবাহিনীর জেনারেল বিষয়শ্রেণী:জীবিত ব্যক্তি বিষয়শ্রেণী:বর্ডার গার্ড বাংলাদেশের মহাপরিচালক
গণনা পুস্তক () হিব্রু বাইবেলের চতুর্থ পুস্তক এবং ইহুদি তোরাহের পঞ্চ পুস্তকের মধ্যে চতুর্থ। এটির দীর্ঘ ও জটিল ইতিহাস রয়েছে; এবং এর চূড়ান্ত রূপটি সম্ভবত পারসিক সময়কালের প্রথম দিকের কোনো এক সময়ে রচিত ইয়াহওয়েহ্ উৎসের যাজকীয় সম্পাদনার কারণে। ইস্রায়েলীয়দের দুটি আদমশুমারি থেকে  পুস্তকটির নাম এসেছে।  গণনা হলো তোরাহের সবচেয়ে ভালো-সংরক্ষিত পুস্তকগুলির মধ্যে একটি। গণনা থেকে শ্লোক সম্বলিত কেটেফ হিনোম পাকানগুলির টুকরোগুলি খ্রিস্টপূর্ব সপ্তম শতাব্দীর শেষের দিকে বা ষষ্ঠ শতাব্দীর শুরুতে তৈরি করা হয়েছে। এই শ্লোকগুলি হিব্রু বাইবেলের পাঠে পাওয়া প্রাচীনতম পরিচিত নিদর্শন।  গণনা সিনাই পর্বতে শুরু হয়, যেখানে ইস্রায়েলীয়রা ঈশ্বরের কাছ থেকে তাদের আইন ও চুক্তি পেয়েছে এবং ঈশ্বর তাদের মধ্যে তাম্বুতে বাস করেছেন। তাদের সামনে কাজ হলো প্রতিজ্ঞাত জমি দখল করা। মানুষ গণনা করা হয় এবং তাদের মিছিল পুনরায় শুরু করার জন্য প্রস্তুতি নেওয়া হয়। ইস্রায়েলীয়রা যাত্রা শুরু করে, কিন্তু পথের কষ্ট এবং মোশি ও হারুনের কর্তৃত্ব সম্পর্কে অভিযোগ করে। তারা কেনানের সীমানায় পৌঁছায় এবং বারোজন গুপ্তচরকে দেশে পাঠায়। কেনানের পরিস্থিতি সম্পর্কে গুপ্তচরদের ভয়ঙ্কর রিপোর্ট শুনে, ইস্রায়েলীয়রা এটি দখল করতে অস্বীকার করে। ঈশ্বর তাদের মরুভূমিতে মৃত্যুদণ্ড দেন যতক্ষণ না নতুন প্রজন্ম বড় হয়ে কাজটি সম্পাদন করতে পারে। তদুপরি, কিছু লোক ছিল যারা মূসার বিরুদ্ধে বিদ্রোহ করেছিল এবং এই কাজের জন্য, ঈশ্বর তাদের প্রায় ১৫,০০০কে বিভিন্ন উপায়ে ধ্বংস করেছিলেন। পুস্তকটি জর্দান নদী পার হওয়ার জন্য মোয়াবের সমভূমিতে ইস্রায়েলীয়দের নতুন প্রজন্মের সাথে শেষ হয়।  গণনা হলো মিশরে নিপীড়ন থেকে ইস্রায়েলের নির্বাসনের গল্পের চূড়ান্ত এবং ঈশ্বর তাদের পিতাদের প্রতিশ্রুত দেশটি দখল করার জন্য তাদের যাত্রা। এইভাবে এটি উপসংহারে পৌঁছেছে যে থিমগুলি আদি পুস্তকে প্রবর্তিত হয়েছে এবং যাত্রাপুস্তক এবং লেবীয় পুস্তকে দেখানো হয়েছে: ঈশ্বর ইস্রায়েলীয়দের প্রতিশ্রুতি দিয়েছেন যে তারা মহান (অর্থাৎ অসংখ্য) জাতিতে পরিণত হবে, তার সাথে তাদের বিশেষ সম্পর্ক থাকবে এবং তারা কেনান দেশ দখল করবে। গণনা পবিত্রতা, বিশ্বস্ততা এবং বিশ্বাসের গুরুত্বও প্রদর্শন করে: ঈশ্বরের উপস্থিতি এবং তাঁর ধর্মযাজক থাকা সত্ত্বেও, ইস্রায়েলের বিশ্বাসের অভাব রয়েছে এবং জমির অধিকার নতুন প্রজন্মের কাছে ছেড়ে দেওয়া হয়েছে।   তথ্যসূত্র    উৎস          Plaut, Gunther. The Torah: A Modern Commentary (1981),    আরও পড়ুন       বহিঃসংযোগ    במדבר Bamidbar – Numbers (Hebrew – English at Mechon-Mamre.org)  অনুবাদ ইহুদি অনুবাদ:  Numbers at Mechon-Mamre (Jewish Publication Society translation)  Numbers (The Living Torah)  Rabbi Aryeh Kaplan's translation and commentary at Ort.org  Bamidbar – Numbers (Judaica Press) translation [with Rashi's commentary] at Chabad.org খ্রিস্টান অনুবাদ:  Numbers  Online Bible at GospelHall.org  (King James Version)  oremus Bible Browser (New Revised Standard Version)  oremus Bible Browser (Anglicized New Revised Standard Version)  Numbers at Wikisource (Authorized King James Version)  Numbers at drbo.org (Douay-Rheims Version)   Various versions  বিষয়শ্রেণী:বাইবেলীয় প্রস্থান বিষয়শ্রেণী:তোরাহ পুস্তক
ঘটনার তালিকা  ৮ মার্চ - প্ৰথম আন্তর্জাতিক নারী দিবস পালিত হয়।  ২৪ জুলাই - ইয়েল বিশ্ববিদ্যালয়ের তৎকালীন প্রভাষক ও মার্কিন ঐতিহাসিক হাইরাম বিঙাম ইনকাদের দুর্গনগরী মাচু পিচুর ধ্বংসাবশেষ আবিষ্কার করেন এবং বিশ্বের নজরে নিয়ে আসেন।  ২৭ ডিসেম্বর - কবি রবীন্দ্রনাথ ঠাকুর জন গণ মন লিখেছিলেন।   জন্ম   ৫ মে - প্রীতিলতা ওয়াদ্দেদার, ব্রিটিশ বিরোধী স্বাধীনতা আন্দোলনের আত্নহুতি দানকারী বাঙালি নারী। (মৃ. ১৯৩২)  ২০ জুন - সুফিয়া কামাল, বাংলাদেশের প্রথিতযশা কবি, লেখক ও নারী আন্দোলনের অন্যতম অগ্রদূত। (মৃ. ১৯৯৯)  ৬ আগস্ট  নরম্যান গর্ডন, দক্ষিণ আফ্রিকান ক্রিকেটার। (মৃ. ২০১৪)  লুসিল বল, মার্কিন অভিনেত্রী, কৌতুকাভিনেত্রী, মডেল, চলচ্চিত্র-স্টুডিও নির্বাহী ও প্রযোজক। (মৃ. ১৯৮৯)  ৭ আগস্ট - নিকোলাস রে, মার্কিন চলচ্চিত্র পরিচালক। (মৃ. ১৯৭৯)  ৬ ডিসেম্বর - দীনেশ গুপ্ত, বিপ্লবী। (মৃত্যুদিন ১৯৩১)   মৃত্যু  অক্টোবর  ১৩ অক্টোবর - ভগিনী নিবেদিতা, স্বামী বিবেকানন্দের সহধর্মিণী (জ. ১৮৬৭)  ডিসেম্বর  ১৯ ডিসেম্বর - মীর মশাররফ হোসেন, বাঙালি ঔপন্যাসিক, নাট্যকার ও প্রাবন্ধিক। (জ. ১৮৪৭)   তথ্যসূত্র   বিষয়শ্রেণী:১৯১১
বুনো বিড়াল (Felis silvestris) ছোটখাটো আকৃতির একটি মাংসাশী শিকারী বিড়াল জাতীয় প্রাণী। এরা ইউরোপ, এশিয়ার পশ্চিম অঞ্চল এবং আফ্রিকার বাসিন্দা। বুনো বিড়াল সাধারণত পাখি, ছোট আকারের প্রাণী ইত্যাদি শিকার করে থাকে। ঘরের বিড়াল এই প্রজাতিরই একটি পোষা উপপ্রজাতি।   তথ্যসূত্র    বহিঃসংযোগ    Felis silvestris: three distinct populations  IUCN/SSC Cat Specialist Group - Cat Species Information  Scottish Wildcat Association   Digimorph.org: 3D computed tomographic (CT) animations of male and female African wild cat skulls  বিষয়শ্রেণী:স্তন্যপায়ী প্রাণী বিষয়শ্রেণী:বিড়াল বিষয়শ্রেণী:১৭৭৭-এ বর্ণিত স্তন্যপায়ী
ক্রিকেটের ইতিহাস ১৭২৫ পর্যন্ত ১৭২৬ থেকে ১৭৬৩ ১৮৭৭ থেকে ১৮৮৩ সাল পর্যন্ত টেস্ট ১৮৮৪ থেকে ১৮৮৯ ১৮৯০ থেকে ১৯০০ ১৯০১ থেকে ১৯১৪ ওয়েস্ট ইন্ডিয়ান ক্রিকেট দল দক্ষিণ আফ্রিকায় আন্তর্জাতিক ক্রিকেট ১৯৭১ থেকে ১৯৮১ ২০০৫ সালের আন্তর্জাতিক ক্রিকেট ২০০৫-০৬ সালের আন্তর্জাতিক ক্রিকেট ২০০৬ সালের আন্তর্জাতিক ক্রিকেট বিশ্ব সিরিজ ক্রিকেট টেস্ট ক্রিকেট রেকর্ড প্রথম শ্রেণীর ক্রিকেট রেকর্ড[]